ശ്രീകാന്ത് (നടൻ)

ഒരു തമിഴ് ചലച്ചിത്ര അഭിനേതാവാണ് ശ്രീകാന്ത്. 2002-ൽ ശശി സംവിധാനം ചെയ്ത് പുറത്തിറങ്ങിയ രോജാ കൂട്ടം ആയിരുന്നു അഭിനയിച്ച ആദ്യ ചലച്ചിത്രം. ഏപ്രിൽ മാതത്തിൽ (2002), മനസെല്ലാം (2003), പാർത്ഥിപൻ കനവ് (2003) ജൂട്ട് (2004), ബോസ് (2004) എന്നിവയാണ് അഭിനയിച്ച മറ്റ് പ്രധാന ചലച്ചിത്രങ്ങൾ. ചില തെലുഗു, മലയാളം ചലച്ചിത്രങ്ങളും അഭിനയിച്ചിട്ടുണ്ട്. കെ. ബാലചന്ദർ സംവിധാനം ചെയ്ത ജന്നൽ എന്ന ടെലിവിഷൻ സീരിയലിലും ചെറിയ വേഷം അവതരിപ്പിച്ചിരുന്നു.Anupama Subramanian (28 August 2013) "‘I belong to Tamil films’" . Deccan Chronicle."Interview with  Sriram". IndiaGlitz. 22 April 2004 പാർത്ഥിപൻ കനവ് എന്ന ചലച്ചിത്രത്തിലെ അഭിനയത്തിന് മികച്ച നടനുള്ള തമിഴ് നാട് സംസ്ഥാന ചലച്ചിത്ര പ്രത്യേക പുരസ്കാരം 2004-ൽ ലഭിച്ചിട്ടുണ്ട്. 
സ്വകാര്യ ജീവിതം
1979 ഫെബ്രുവരി 28-ന് തമിഴ്നാട്ടിലെ ചെന്നൈയിൽ ജനിച്ചു. 2007 നവംബറിൽ ഓസ്ട്രേലിയയിൽ എം.ബി.എ പഠനം പൂർത്തിയാക്കിയ ആന്ധ്രാപ്രദേശ് സ്വദേശിയായ വന്ദനയെ വിവാഹം ചെയ്തു. ഇവർക്ക് രണ്ട് മക്കളാണുള്ളത്.
ചലച്ചിത്ര രംഗം
ശശി സംവിധാനം ചെയ്ത പ്രണയചിത്രമായ റോജാ കൂട്ടം ആയിരുന്നു ശ്രീകാന്ത് അഭിനയിച്ച ആദ്യത്തെ ചലച്ചിത്രം. ഈ ചിത്രം ബോക്സ് ഓഫീസിൽ വലിയ വിജയം നേടി.Roja Koottam . The Hindu. 1 March 2002 തുടർന്ന് ഏപ്രിൽ മാതത്തിൽ എന്ന ചലച്ചിത്രത്തിലും അഭിനയിച്ചു. ഈ ചിത്രവും പ്രേക്ഷകരിൽ നിന്ന് അനുകൂലമായ അഭിപ്രായങ്ങൾ നേടി. സ്നേഹയായിരുന്നു ഈ ചലച്ചിത്രത്തിൽ മറ്റൊരു കേന്ദ്ര കഥാപാത്രത്തെ അവതരിപ്പിച്ചത്. കരു പഴനിയപ്പൻ സംവിധാനം ചെയ്ത പാർത്ഥിപൻ കനവ് എന്ന ചലച്ചിത്രവും ശ്രദ്ധിക്കപ്പെട്ടു. ഈ ചലച്ചിത്രത്തിലെ അഭിനയത്തിന് ശ്രീകാന്തിന് മികച്ച നടനുള്ള തമിഴ്നാട് സംസ്ഥാന ചലച്ചിത്ര പ്രത്യേക പുരസ്കാരം ലഭിച്ചു. 2004-ൽ ശ്രീകാന്ത് അഭിനയിച്ച് പുറത്തിറങ്ങിയ ആദ്യത്തെ ചലച്ചിത്രം ബോസ് ആയിരുന്നു. ഈ ചിത്രത്തിലും സ്നേഹയായിരുന്നു നായിക.

2003-ൽ പുറത്തിറങ്ങിയ ഒക്കിരി ഒക്കരു ആയിരുന്നു തെലുഗു ഭാഷയിൽ ശ്രീകാന്ത് അഭിനയിച്ച ആദ്യ ചലച്ചിത്രം. ഈ ചിത്രത്തിന് അനുകൂലമായ പ്രതികരണങ്ങളാണ് ലഭിച്ചത്. ഈ ചിത്രം ബോക്സ് ഓഫീസിൽ വിജയിക്കുകയും ചെയ്തിരുന്നു. എന്നാൽ മേക ശ്രീകാന്ത് എന്ന പേരിൽ ഒരു അഭനേതാവ് തെലുഗു ചലച്ചിത്ര മേഖലയിൽ പ്രവർത്തിക്കുന്നതിനാൽ ശ്രീറാം എന്നായിരുന്നു ശ്രീകാന്ത് അറിയപ്പെട്ടത്. 2007-ൽ തെലുഗുവിൽ സെൽവരാഘവൻ സംവിധാനം ചെയ്ത ആടവാരി മാടലാകു അരതലു വെരുലേ എന്ന ചിത്രത്തിലും പ്രധാന കഥാപാത്രത്തെ അവതരിപ്പിക്കുകയുണ്ടായി. 2008-ൽ പുറത്തിറങ്ങിയ ശ്രീകാന്തിന്റെ ഏക ചിത്രം ശശി സംവിധാനം ചെയ്ത പൂ ആയിരുന്നു. തുടർന്ന് പോലീസ് പോലീസ് എന്ന ചിത്രവും പുറത്തിറങ്ങി. 2011-ലാണ് ചതുരംഗം എന്ന ചലച്ചിത്രം പുറത്തിറങ്ങിയത്. 2006-ൽത്തന്നെ ഈ ചിത്രത്തിന്റെ ചിത്രീകരണം പൂർത്തിയായെങ്കിലും 5 വർഷങ്ങൾക്കു ശേഷമാണ് റിലീസ് ചെയ്തത്. 2011 ഒക്ടോബർ 7-ന് ചിത്രം റിലീസ് ചെയ്തു. 2012-ൽ എസ്. ഷങ്കർ സംവിധാനം ചെയ്ത കോമഡി ചലച്ചിത്രമായ നൻപനിൽ പ്രധാന കഥാപാത്രങ്ങളിലൊന്നിനെ അവതരിപ്പിച്ചു. വിജയ്, ജീവ, ഇലിയാന ഡിക്രൂസ്, സത്യരാജ് തുടങ്ങിയവരായിരുന്നു ഈ ചിത്രത്തിലെ മറ്റ് അഭിനേതാക്കൾ. 2010-കളിൽ ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ, ഹീറോ എന്നീ മലയാള ചലച്ചിത്രങ്ങളിലും ശ്രീകാന്ത് അഭിനയിച്ചിരുന്നു.

അഭിനയിച്ച ചലച്ചിത്രങ്ങൾ
 വർഷം  ചലച്ചിത്രം  വേഷം  ഭാഷ  മറ്റുള്ളവ 2002  റോജാ കൂട്ടം  ഇളങ്കോ  തമിഴ്  ITFA മികച്ച പുതിയ നടൻ 2002  ഏപ്രിൽ മാതത്തിൽ  കതിർ  തമിഴ്   2003  മനസെല്ലാം  ബാല  തമിഴ്   2003  പാർത്ഥിപൻ കനവ്  പാർത്ഥിപൻ  തമിഴ്  മികച്ച നടനുള്ള തമിഴ്നാട് സംസ്ഥാന ചലച്ചിത്ര പ്രത്യേക പുരസ്കാരം 2003  ഒക്കിരി ഒക്കരു  കാമേശ്വര റാവു  തെലുഗു   2003  ജൂട്ട്  ഈശ്വരൻ  തമിഴ്   2004  വർണജാലം  ശക്തിവേൽ  തമിഴ്   2004  ബോസ്  ബോസ്  തമിഴ്   2005  കനാ കണ്ടേൻ  ഭാസ്കർ  തമിഴ്   2005  ഒരു നാൾ ഒരു കനവ്  ചീനു  തമിഴ്   2005  ബംബര കന്നലേയ്  ആറുമുഖം  തമിഴ്   2006  മെർക്കുരി പൂക്കൾ  കാർത്തിക്  തമിഴ്   2006  ഉയിർ  സുന്ദർ  തമിഴ്   2006  കിഴക്ക് കടൽക്കരൈ സാലൈ  ഗണേശൻ  തമിഴ്   2007  Adavari Matalaku Ardhalu Verule  വാസു  തെലുഗു    2008  വല്ലമൈ തരായോ  ശേഖർ  തമിഴ്  അതിഥി 2008  പൂ  തങ്കരാജ്  തമിഴ്  2009  ഇന്ദിര വിഴാ  സന്തോഷ് ശ്രീനിവാസൻ  തമിഴ്    2010  രസിക്കും സിമാനേ  നന്ദു  തമിഴ്   2010  പോലീസ് പോലീസ്  രണധീർ  തെലുഗു  2010  ദ്രോഹി  സാമി ശ്രീനിവാസൻ  തമിഴ്  2010  മന്ത്ര പുന്നഗൈ    തമിഴ്   2011  ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ  ബോബി  മലയാളം   2011  ദാദാ  രാജീവ്  തെലുഗു   2011  ചതുരംഗം  തിരുപ്പതിസാമി  തമിഴ്   2012  നൻപൻ  വെങ്കട് രാമകൃഷ്ണൻ  തമിഴ്   2012  നിപ്പ്  ശ്രീറാം  തെലുഗു   2012  ഹീറോ  പ്രേംആനന്ദ്  മലയാളം   2012  പാഗൻ  സുബ്രഹ്മണി  തമിഴ്   2013  ബഡ്ഡി  നെയിൽ ഫെർണാണ്ടസ്  മലയാളം  2014  കഥൈ തിരക്കഥൈ വസനം ഇയക്കം  സ്വയം  തമിഴ്  Cameo appearance 2015  ഓം ശാന്തി ഓം  വാസു  തമിഴ്  2016  സൗക്കാർപേട്ടൈ  ശക്തി/വെട്രി  തമിഴ്  2016  നമ്പ്യാർ  രാമചന്ദ്രൻ  തമിഴ്  2017  ലൈ  ആദി  തെലുഗു   2018 സ്വപ്നത്തേക്കാൾ സുന്ദരംTBAമലയാളംകാലതാമസം 2018  സാമിയാട്ടം TBA  തമിഴ്  ചിത്രീകരണം.
പുരസ്കാരങ്ങൾ
പാർത്ഥിപൻ കനവ് എന്ന തമിഴ് ചലച്ചിത്രത്തിലെ അഭിനയത്തിന് മികച്ച നടനുള്ള തമിഴ്നാട് സംസ്ഥാന ചലച്ചിത്ര പ്രത്യേക പുരസ്കാരം 2004-ൽ ലഭിച്ചു.

2002-ൽ റോജാ കൂട്ടം എന്ന ചലച്ചിത്രത്തിലെ അഭിനയത്തിന് മികച്ച പുതുമുഖ നടനുള്ള IIFA പുരസ്കാരം ലഭിച്ചു.
അവലംബം

പുറം കണ്ണികൾ


വർഗ്ഗം:തമിഴ്‌ചലച്ചിത്ര നടന്മാർ
വർഗ്ഗം:തെലുഗു ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:1979-ൽ ജനിച്ചവർ
വർഗ്ഗം:ഫെബ്രുവരി 28-ന് ജനിച്ചവർ